En middelsstor (6 - 8 millimeter), avlang, blank, brunlig gjødselbille. Hodet er bredt og skovlformet, vinkelformet utvidet rett foran fasettøynene, forkanten er litt innbuktet i midten, med tre knøler i pannen. Pronotum er avrundet firkantet, bakkanten litt tilbaketrukket i midten, brunsvart med lysere kanter, nokså grovt og ujevnt punktert. Dekkvingene har kraftige punktrader, mellomrommene mellom disse er svakt hvelvede. Leggene på forbeina har tre korte tenner.